Van Coke, Blohm maak buiging op Top-20Francois van Coke en Jan Blohm. (Foto: Verskaf) Die rockers Francois van Coke en Jan Blohm het kragte saamgesnoer om ŉ splinternuwe lied getiteld “Die toekoms” te skryf. Die liedjie is Vrydag uitgereik en maak sy buiging op die Maroela Media Afrikaanse Top-20 in die 19de plek. “Die liedjie gaan oor hoe die wêreld tans lyk en oor hoe die wêreld in die toekoms kan lyk,” sê Van Coke. “En dat dit nie altyd belowend lyk nie, maar ŉ mens moet aanhou probeer om die beste mens te wees vir die mense rondom jou.” Bernice West bly vir eers weer in die no. 1-posisie. In vandeesweek se Maroela Media Afrikaanse Top-20 is daar drie snitte wat styg, vier wat daal, 12 snitte wat onveranderd bly en een nuwe toetrede.